Subject: Vs: Pakkumuse kutse: Tehisintellekti põhise hanketööriista tarkvaralahenduse katseprojekti arendamine Majandus- ja kommunikatsiooniministeeriumile
From: Allar Laaneleht - JUSTDIGI <[email-masked]>
To: Ken Tilk <[email-masked]>
Date: Mon, 30 Sep 2024 08:36:29 +0000

Tere

Saadan pakkujatelt tekkinud lisaküsimused ja vastused seoses hanketööriista pakkumuse kutsega. Samuti on manuses parandatud numeratsiooniga pakkumuse kutse (küsimus 4.).

  1.  Küsimus: „Kas riigiasutused võivad OpenAI'd kasutada?“

Vastus:
Riigiasutustel ei ole üldjuhul piiranguid OpenAI kasutamiseks, kuid arvestada tuleb alljärgnevaga:
- tundlike andmete kaitse ning nende töötlemise läbipaistvus peab olema igal ajahetkel tagatud vastavalt riigis ettenähtud nõuetele;
- teenustõrgetest, sh teenuse mitte kättesaadavus ning litsentsitasude kontrollimatu tõus, tingitud riskid peavad olema maandatud;
- küberohtudest tingitud riskid peavad olema maandatud;
- teadmusbaasi üleviimine teisele platvormile ei tohiks olla senisele algandmestikule ligipääsetamatuse tõttu problemaatiline.

  1.  Küsimus:“ Küsime seonduvalt tehnilise kirjelduse punktiga 1.3, kas hanketööriistale loodav UX/UI prototüüp / protsessikirjeldus peab olema funktsionaalne või mock-up?“

Vastus: Punkti 1.3. jaoks sobib mock-up.

  1.  Küsimus:“ Seonduvalt punktiga 1.11.7 ehk MS Azure konto kasutamisega kas tellija on nõus kandma arendus- ja testimisprotsessi käigus kaasnevaid pilveteenuste kulusid?“

Vastus: Arendus- ja testimisprotsessi käigus kaasnevad pilveteenuste kulud on tellija nõus katma.

  1.  Küsimus:“ kas punkt 2 all vt allpool

1.2. Katseprojekti tulemusena on loodud lahendus, mis võimaldab pärast punktis 2. kirjeldatud parameetrite sisestamist genereerida ja alla laadida .docx formaadis faili pakkumuse kutsega
...on mõeldud punkti 1.4 all olevat kirjeldust (st vormistus läinud paigast) või on see kusagil mujal eraldi. Täpsemalt 1.1.11
1.4. Nõuded hankelepingu esemele
...
1.11.1. Üldandmed:

Vastus: Antud juhul on hankija teinud vea peatükkide ja alampunktide numeratsioonis. Kirjale on lisatud manusena parandatud dokument („Tehisintellekti põhise hanketööriista tarkvaralahenduse katseprojekti arendamine_vormistus 27092024_track changes“), kus sisu mitte muutva muudatusena on parandatud peatükkide ja alampunktide numeratsioon ning muudatused on nähtavad.

Lugupidamisega

Allar Laaneleht
bürokrati teenuste projektijuht
Digiriigi arengu osakond
Majandus- ja Kommunikatsiooniministeerium
+372588 43927

________________________________
Saatja: Allar Laaneleht - MKM
Saadetud: reede, 20. september 2024 14:33
Adressaat: Ken Tilk <[email-masked]>
Teema: Pakkumuse kutse: Tehisintellekti põhise hanketööriista tarkvaralahenduse katseprojekti arendamine Majandus- ja kommunikatsiooniministeeriumile

Tere

Kirjutan Teile Majandus- ja kommunikatsiooniministeeriumist seoses pilootprojektiga "Tehisintellekti põhise hanketööriista tarkvaralahenduse katseprojekti arendamine."

Soovime saada hinnapakkumust AI põhise tarkvaralahenduse katseprojekti läbiviimiseks, mille eesmärk on luua ametnikele abiline hankedokumentide koostamiseks.

Projekti tehniline kirjeldus ja nõudmised, vormid ning kehtiv Majandus- ja kommunikatsiooniministeeriumi hankekord on lisatud kirjale manusena.

Pakkumus palun esitada e-kirja teel aadressile [email-masked] mitte hiljem kui 04.10.2024 kell 23:59. Kui selleks ajaks ei ole võimalik pakkumist esitada ning vajate lisaaega, siis andke sellest teada hiljemalt 26.09.2024.

Küsimuste korral olen meeleldi valmis vastama telefoni või e-kirja teel.

Lugupidamisega

Allar Laaneleht
bürokrati teenuste projektijuht
Digiriigi arengu osakond
Majandus- ja Kommunikatsiooniministeerium
+372588 43927 [email-masked]<mailto:[email-masked]>
www.mkm.ee<https://www.mkm.ee/> | Suur-Ameerika 1, Tallinn